জাতিসংঘ সাধারণ অধিবেশন : বঙ্গবন্ধুর বাংলায় ভাষণের ৪৭ বর্ষপূর্তি - Chandpur Probaha | চাঁদপুর প্রবাহ\nকলাম তৃতীয় পৃষ্ঠা\nজাতিসংঘ সাধারণ অধিবেশন : বঙ্গবন্ধুর বাংলায় ভাষণের ৪৭ বর্ষপূর্তি\nজাফর ওয়াজেদ :\n‘নতুন বিশ্বের অভ্যুদয় ঘটছে। নিজেদের শক্তির ওপর আমাদের বিশ্বাস রাখতে হবে। আর লক্ষ্য পূরণ এবং সুন্দর ভাবীকালের জন্য আমাদের নিজেদেরকে গড়ে তোলার জন্য জনগণের ঐক্যবদ্ধ ও সমন্বিত প্রয়াসের মাধ্যমেই আমরা এগিয়ে যাব।’ ৪৭ বছর আগে জাতিসংঘের মঞ্চে দাঁড়িয়ে তিনি উচ্চারণ করেছিলেন এই শব্দাবলি। কেমন ছিল সেদিন?\nলাল-সবুজের রক্তমাখা পতাকা পত পত করে উড়ছে জাতিসংঘের সদর দপ্তরের সামনে। আরও শতাধিক দেশের পতাকার পাশে বাংলাদেশ ঠাঁই করে নিয়েছে নিজের আসন।\n১৯৭৪ সালের ২৫ সেপ্টেম্বর। নিউইয়র্কে জাতিসংঘের ২৯তম সাধারণ অধিবেশন। অধিবেশন কক্ষে সদস্য দেশগুলোর রাষ্ট্রনায়ক ও সরকারপ্রধানরা। অধিবেশনে সভাপতির আসনে আলজেরিয়ার মুক্তিসংগ্রামের নেতা ও পররাষ্ট্রমন্ত্রী আবদেল আজিজ বøু-তেফলিকা। সভাপতি ‘বাঙালি জাতির মহান নেতা’ হিসেবে উল্লেখ করে বক্তৃতা মঞ্চে আহ্বান করেন বাঙালি জাতির পিতা বঙ্গবন্ধু শেখ মুজিবুর রহমানকে। বাঙালির মহানায়ক বঙ্গবন্ধু সদর্পে বীরোচিত ভঙ্গিমায় আরোহণ করলেন বক্তৃতামঞ্চে। প্রথম এশীয় নেতা, যিনি এই অধিবেশনে সবার আগে ভাষণদান করতে যাচ্ছেন। দৃপ্তপায়ে বক্তৃতা মঞ্চে উঠে ডায়াসের সামনে দাঁড়ালেন বঙ্গবন্ধু। মুহুর্মুহু করতালি। বঙ্গবন্ধু বক্তৃতা শুরু করেন মাতৃভাষা বাংলায়। যে ভাষার জন্য ঢাকার রাজপথে বাঙালি বুকের তাজা রক্ত ঢেলে দিয়েছিল। সেই ভাষায় প্রথম ভাষণ জাতিসংঘে। আর এরই মাধ্যমে বঙ্গবন্ধু বাংলা ভাষাকে বিশ্বদরবারে আবার ঠাঁই করে দিলেন। এর আগে ১৯১৩ সালে বিশ্বকবি রবীন্দ্রনাথ ঠাকুরের নোবেলপ্রাপ্তির মধ্য দিয়ে বিশ্ববাসী জেনেছিল বাংলা ভাষার অমর আবেদন। এর ষাট বছর পর ১৯৭৪ সালে বঙ্গবন্ধু বাঙালি জাতির পক্ষ থেকে উচ্চারণ করলেন বিশ্বসভায় বাংলা ভাষার অমর শব্দসমূহ। জাতিসংঘে বিশ্বের সব নেতা নিজ নিজ মাতৃভাষায়ই ভাষণ দিয়ে থাকেন। জাতিসংঘের সরকারি ভাষা ছয়টি। ইংরেজি, ফরাসি, রুশ, চীনা ও আরবি। এই ৬ ভাষাতেই বক্তৃতা রূপান্তরিত হয়ে থাকে।\nবক্তৃতামঞ্চে দাঁড়িয়ে একপলকে চারদিক দেখে নিলেন বঙ্গবন্ধু। এর আটদিন আগে ১৭ সেপ্টেম্বর বাংলাদেশে জাতিসংঘের ১৩৬তম সদস্য দেশ হিসেবে মর্যাদা লাভ করে। এর আগে ১৯৭২ ও ১৯৭৩ সালে দু-দুবার চীনের ভেটোর কারণে বাংলাদেশ জাতিসংঘের সদস্যপদ লাভ করতে পারেনি। ১৯৭১ সালে মুক্তিযুদ্ধের বিরোধিতা করলেও ১৯৭৪ সালে এসে চীন বাংলাদেশের ব্যাপারে অনেকটা নমনীয় হয়। ফলে চীন তার ভেটো ক্ষমতা প্রয়োগ থেকে বিরত থাকে। ১৯৭৪ সালের ১৭ সেপ্টেম্বর তুমুল করতালির মধ্যে নবীন রাষ্ট্র বাংলাদেশ জাতিসংঘের সদস্যপদ লাভ করে। ওইদিনই জাতিসংঘের সাধারণ পরিষদের অধিবেশন কক্ষে বাঙালির প্রথম প্রবেশ ঘটে। বিশ্বমানচিত্রে বাংলাদেশ স্থায়ী আসন পেল। বাংলাদেশের জাতিসংঘ সদস্যভুক্তির পর বিশ্বের অনেক দেশই অভিনন্দন জানিয়ে বক্তব্য রাখে। জাতিসংঘে মার্কিন স্থায়ী রাষ্ট্রদূত বাংলাদেশকে স্বাগত জানিয়ে বলেন, ‘বিশ্বের পার্লামেন্টে নতুন দেশ বাংলাদেশকে স্বাগতম। জাতিসংঘের মহাসচিব তখন ড. কুর্ট ওয়ান্ড হেইম। তিনিও বাংলাদেশকে স্বাগত জানান, তবে প্রচন্ড উচ্ছ্বাস প্রকাশ করেছিলেন তৎকালীন সোভিয়েত ইউনিয়নের পররাষ্ট্রমন্ত্রী জ্যাকব মালিক ও ভারতের পররাষ্ট্রমন্ত্রী শরণ সিং। তারা তাদের বক্তব্যে ১৯৭১ সালের ২৫ মার্চ থেকে ১৬ ডিসেম্বর পর্যন্ত বাংলাদেশে পাকিস্তানি হানাদার বাহিনীর অত্যাচার-নিপীড়নের কথা তুলে ধরেন। সবার অভিনন্দনের জবাবে বাংলাদেশের পক্ষে বিবৃতি পাঠ করেন তৎকালীন পররাষ্ট্রমন্ত্রী। বাংলাদেশের জাতিসংঘ সদস্যপদ লাভের ঘোষণায় সেদিন রাজধানী ঢাকায় শত শত আনন্দ মিছিল আর সমাবেশ অনুষ্ঠিত হয়। ঢাকা বিশ্ববিদ্যালয় ক্যাম্পাস থেকে যে দীর্ঘ র‌্যালিটি বের হয়, তাতে বাংলাদেশের পতাকা হাতে ‘জয় বাংলা’ ধ্বনি তোলার সৌভাগ্য হয়েছিল আমার। ঢাকা কলেজের ছাত্র হলেও তাতে অংশগ্রহণ করি।\nজাতিসংঘে বাংলাদেশের সদস্যপদ লাভের আটদিনের মাথায় বঙ্গবন্ধু সাধুভাষায় জাতিসংঘে দেওয়া বাংলায় ভাষণের প্রারম্ভেই বললেন, ‘মাননীয় সভাপতি, আজ এই মহামহিমান্বিত সমাবেশে দাঁড়াইয়া আপনাদের সাথে আমি এই জন্য পরিপূর্ণ সন্তুষ্টির ভাগীদার যে, বাংলাদেশের সাড়ে সাত কোটি মানুষ আজ এই পরিষদে প্রতিনিধিত্ব করিতেছেন। আত্মনিয়ন্ত্রণাধিকার প্রতিষ্ঠার সংগ্রামের পূর্ণতা চিহ্নিত করিয়া বাঙালি জাতির জন্য ইহা একটি ঐতিহাসিক মুহূর্ত।’ একাত্তর সালে মুক্তিযুদ্ধকালে সাড়ে সাত কোটি বাঙালি অধ্যুষিত বাংলার মানুষ যুদ্ধ ও লড়াই করেছে বঙ্গবন্ধুর আহ্বানে, বঙ্গবন্ধুর নামে। বঙ্গবন্ধু তখন ছিলেন সাড়ে সাত কোটি বাঙালির আরেকটি নাম। বীর বাঙালি অস্ত্র হাতে তুলে নিয়েছিল তাদের প্রাণপ্রিয় নেতা শেখ মুজিবুরের নামে।\nবাঙালির ইতিহাসের নতুন স্রষ্টা ও পরিপূর্ণতাদানকারী বঙ্গবন্ধু এরপর ভাষণে তুলে ধরেন বাঙালি জাতির সংগ্রামী চেতনার সফল সংগ্রামের ইতিবৃত্ত। বললেন, ‘স্বাধীনভাবে বাঁচার অধিকার অর্জনের জন্য এবং একটি স্বাধীন দেশে মুক্ত নাগরিকের মর্যাদা নিয়া বাঁচার জন্য বাঙালি জনগণ শতাব্দীর পর শতাব্দীব্যাপী সংগ্রাম করিয়াছেন, তাহারা বিশ্বের সকল জাতির সঙ্গে শান্তি ও সৌহার্দ্য নিয়া বাস করিবার জন্য আকাক্সিক্ষত ছিলেন। যে মহান আদর্শ জাতিসংঘ সনদে রক্ষিত রহিয়াছে আমাদের লক্ষ লক্ষ মানুষ সেই আদর্শের জন্য সর্বোচ্চ ত্যাগ স্বীকার করিয়াছেন। আমি জানি, শান্তি ও ন্যায় প্রতিষ্ঠার উদ্দেশ্যে সকল মানুষের আশা-আকাঙক্ষা বাস্তবায়নের উপযোগী একটি বিশ্ব গড়িয়া তুলিবার জন্য বাঙালি জাতি পূর্ণ প্রতিশ্রুতিবদ্ধ। আমাদের এই অঙ্গীকারের সহিত শহিদানের বিদেহী আত্মাও মিলিত হইবেন।’\nবাংলাদেশকে জাতিসংঘের সাধারণ পরিষদের সদস্য হিসেবে অন্তর্ভুক্তির জন্য বঙ্গবন্ধু অভিনন্দন জানান। অধিবেশনের সভাপতিকে উদ্দেশ করে বলেন, ‘স্বাধীনতাযুদ্ধের একজন সক্রিয় যোদ্ধা সভাপতি থাকাকালেই বাংলাদেশকে এই পরিষদের অন্তর্ভুক্ত করিয়া নেওয়া হইয়াছে।’ এর আগের বছর ১৯৭৩ সালে আলজেরিয়ায় অনুষ্ঠিত জোটনিরপেক্ষ দেশগুলোর শীর্ষ সম্মেলন সফল করার ক্ষেত্রে আবদেল আজিজ বøু-টেফলিকাকে অভিনন্দন জানান। বাংলাদেশের স্বাধীনতাযুদ্ধ ও মুক্তিসংগ্রামে সমর্থনদানকারী দেশগুলোর প্রতি কৃতজ্ঞতা জানিয়ে বঙ্গবন্ধু বলেন, ‘যাঁহাদের ত্যাগের বিনিময়ে বাংলাদেশ বিশ্বসমাজে স্থান লাভ করিয়াছে, এই সুযোগে আমি তাঁহাদেরকে অভিনন্দন জানাই। বাংলাদেশের সংগ্রামে সমর্থনকারী সকল দেশ ও জনগণের প্রতি আমি গভীর কৃতজ্ঞতা প্রকাশ করিতেছি। বাংলাদেশের মুক্তিসংগ্রাম ছিল শান্তি ও ন্যায়ের মিলিত সংগ্রাম। জাতিসংঘ গত ২৫ বছর ধরিয়া এই শান্তি ও ন্যায়ের জন্যই সংগ্রাম করিয়া যাইতেছে।’ বঙ্গবন্ধু জনগণের অধিকার কেড়ে নেওয়ার ক্ষেত্রে দেশে দেশে সেনাবাহিনী ব্যবহারের তীব্র নিন্দা জানান এবং বাংলাদেশসহ চারটি দেশ আলজেরিয়া, গিনি বিসাউ এবং ভিয়েতনামের নামোল্লেখ করে বলেন, ‘এই দেশগুলো অপশক্তির বিরুদ্ধে বিরাট বিজয় অর্জন করিতে সক্ষম হইয়াছে।’ ‘চূড়ান্ত বিজয়ের ইতিহাস জনগণের পক্ষেই থাকে’ উল্লেখ করে বঙ্গবন্ধু ফিলিস্তিন, জাম্বিয়া, নামিবিয়া এবং দক্ষিণ আফ্রিকার জাতীয় মুক্তিসংগ্রামের সঙ্গে একাত্মতা ঘোষণা করেন। অসাধারণ মননশীলতাপূর্ণ বাঙালি জাতির পিতার ভাষণের সময় পুরো অধিবেশন কক্ষ ছিল পিনপতন নিস্তব্ধ। বঙ্গবন্ধু আগামী দিনের চ্যালেঞ্জ মোকাবিলার জন্য জাতিসমূহের পথ কী হবে, সে নিয়ে প্রশ্ন তুলে বলেন, ‘পথ বাছিয়া লইবার সঠিকতার উপরেই নির্ভর করিতেছে ধ্বংসের অথবা সৃজনশীলতার দিকে যাত্রার কঠিন বাস্তবতা।’\nবঙ্গবন্ধু যখন ভাষণ দেন, যুদ্ধবিধ্বস্ত দেশে তখন দারিদ্র্য, বন্যা, ফসলহানি, ক্ষুধা, মন্দা, ষড়যন্ত্র, চক্রান্ত, গুপ্তহত্যা চলছিল। বাঙালির প্রাণপুরুষ বঙ্গবন্ধু তাঁর পুরো ভাষণে একটিমাত্র দেশের সরকারপ্রধানের নামোল্লেখ করেন। কৃতজ্ঞতাসহকারে বঙ্গবন্ধু তাঁর বন্ধু আলজেরিয়ার প্রেসিডেন্ট হুয়ারি বুমেদিনের নামোল্লেখ করে বলেন, ‘জোটনিরপেক্ষ দেশসমূহ যাহাতে বাংলাদেশের পাশে দাঁড়ায় প্রেসিডেন্ট বুমেদিন তাহার জন্যে বিশেষ আহ্বান জানাইয়াছিলেন।’ যুদ্ধবিধ্বস্ত বাংলাদেশে প্রাকৃতিক দুর্যোগ মোকাবিলায় বুমেদিনের এই অবদানের কথা বঙ্গবন্ধু অন্যত্রও বলেছেন। গুটিকয়েক মানুষের অপ্রত্যাশিত সমৃদ্ধির পাশাপাশি বিপুল জনগোষ্ঠীর দুঃখ-দুর্দশার কথা বিশ্ববাসীর কাছে তুলে ধরেন বঙ্গবন্ধু। জাতির পিতা এর যুক্তিসংগত সমাধান দাবি করে বলেন, অন্যথায় সমগ্র বিশ্বে মহাবিপর্যয় আসন্ন। বঙ্গবন্ধু বার্মাসহ (মিয়ানমার) আঞ্চলিক ‘জোন’ গঠনের সম্ভাবনা ও বাস্তবতার প্রতি তাঁর অনুভ‚তি তুলে ধরেন ভাষণে। তিনি বলেন, ‘বাংলাদেশের অভ্যুদয় এই উপমহাদেশের শক্তি কাঠামো সৃষ্টি করিয়াছে।…আমরা শান্তি চাই। আর কেবল এই জন্যই অতীতের সকল গ্লানি ভুলিয়া যাইয়া পাকিস্তানের সঙ্গে নতুন অধ্যায়ের সৃষ্টি করিয়াছি।…শান্তির জন্য ইহা আমাদের একটি বিনিয়োগ বলিতে পারেন।’\nবঙ্গবন্ধুর আবেগ সব বিশ্বনেতার কাছে তাঁর মহৎ চেতনাকেই প্রকাশিত করে। বঙ্গবন্ধু দৃঢ়তার সঙ্গে বলিষ্ঠ কণ্ঠে বললেন, ‘জাতিসংঘের সাফল্য ও সম্ভাবনার যে দিক বাংলাদেশ উপলব্ধি করিয়াছে, আর কেউ তেমনটি করিতে পারে নাই।’ যুদ্ধবিধ্বস্ত বাংলাদেশের যুদ্ধের ক্ষত মুছে ফেলতে বঙ্গবন্ধু জাতিসংঘের প্রতি আহ্বান জানান। বঙ্গবন্ধু ভাষণের শেষপর্যায়ে বেশ আবেগাপ্লুত হয়ে পড়েন। বাংলাদেশের প্রধানমন্ত্রী শেখ মুজিবুর রহমান বললেন, ‘সম্মানিত সভাপতি, মানুষের অজয় শক্তির প্রতি আমার বিশ্বাস রহিয়াছে। আমি বিশ্বাস করি, মানুষ অসম্ভবকে জয় করিবার ক্ষমতা রাখে।’ বঙ্গবন্ধু উদাত্ত ভরাট কণ্ঠে বললেন, ‘অজয়কে জয় করিবার সেই শক্তির প্রতি অকুণ্ঠ বিশ্বাস রাখিয়াই আমি আমার বক্তৃতা শেষ করিব।’ এরপর তিনি দৃঢ়তার সঙ্গে আরও বলেন, ‘বাংলাদেশের মতো যেই সব দেশ দীর্ঘ সংগ্রাম ও আত্মদানের মাধ্যমে নিজেদের প্রতিষ্ঠিত করিয়াছে, কেবল তাহাদেরই এই দৃঢ়তা ও মনোবল রহিয়াছে, মনে রাখিবেন সভাপতি, আমার বাঙালি জাতি চরম দুঃখ ভোগ করিতে পারে; কিন্তু মরিবে না, টিকিয়া থাকিবার চ্যালেঞ্জ মোকাবেলায় আমার জনগণের দৃঢ়তাই আমাদের প্রধান শক্তি।’\nবঙ্গবন্ধু বাঙালি জনগণের শক্তিমত্তার সঙ্গে পরিচিত ছিলেন। বুঝেছিলেন, রক্তক্ষয়ী সংগ্রামে অর্জিত স্বাধীনতা রক্ষা করতে হলে জনগণের অধিকার নিশ্চিত করতে হবে। বঙ্গবন্ধু সে সঙ্গে পদক্ষেপও নিয়েছিলেন। জাতির অগ্রগতি ও বিকাশে নিয়েছিলেন নানা পদক্ষেপ।\nএই সেই জাতিসংঘের সাধারণ অধিবেশন। যেখানে একাত্তর সালের নয় মাস এবং পরবর্তী সময়ে ‘বাংলাদেশ’ নিয়ে বিতর্কে অংশ নিয়েছে প্রায় সব সদস্য দেশÑচীন, পাকিস্তান, যুক্তরাষ্ট্র একদিকে, অপরদিকে বাংলাদেশের পক্ষে ভারত, কিউবা, সোভিয়েত ইউনিয়ন ছিল। তাই বাংলাদেশ নামটি ছিল সদস্য দেশগুলোর কাছে পরিচিত। বাংলাদেশের সদস্যভুক্তি ছিল প্রতিটি জাতি ও রাষ্ট্রের কাছে আগ্রহের বিষয়।\nবিপুল হর্ষধ্বনি ও করতালির মধ্য দিয়ে স্বাধীন-সার্বভৌম গণপ্রজাতন্ত্রী বাংলাদেশের প্রধানমন্ত্রী, জাতির পিতা বঙ্গবন্ধু শেখ মুজিবুর রহমান তাঁর ভাষণ শেষ করেন। বিশ্বের নানা দেশের নেতারা বঙ্গবন্ধুর এই ভাষণকে অভিনন্দন জানাতে সারিবদ্ধভাবে জড়ো হন। ব্রিটিশ পররাষ্ট্রমন্ত্রী জেমস কালাহান এই ভাষণ সম্পর্কে জাতিসংঘে দেওয়া এক সাক্ষাৎকারে বলেছিলেন, ‘এটি ছিল একটি শক্তিশালী ভাষণ।’ কিউবার পররাষ্ট্রমন্ত্রী এই ভাষণকে ‘ইতিহাসের এক অবিচ্ছিন্ন দলিল’ হিসেবে অভিধা করেন।\nবাঙালির অবিসংবাদিত নেতা যখন জাতিসংঘে ভাষণ দিচ্ছিলেন, তখন সারা বাংলাদেশ গর্বিত হয়ে উঠেছিল সেদিন। যুদ্ধবিধ্বস্ত, অভাব, দারিদ্র্য ও দুর্ভিক্ষের ভেতরও বাঙালি চিত্ত গৌরবের অংশীদার হয়ে ওঠেছিল। স্বাধীন দেশের প্রথম প্রধানমন্ত্রী শেখ মুজিব, জাতিসংঘে বিশ্বের নানা ভাষাভাষী ও জাতিগোষ্ঠীর সামনে বাংলা ভাষায় বাঙালির প্রথম ভাষণ দিলেন। বাঙালি যেন জগৎসভায় ঠাঁই পেল। বাংলা ভাষায় পৃথিবীর মধ্যে সর্বপ্রথম ভাষণ দেন বঙ্গবন্ধু। যে ভাষণে তিনি তাঁর দেশ ও তাঁর জাতির সংগ্রামের ইতিহাস, দৃঢ়তা ও প্রত্যয়ের কথা সবাইকে শুনিয়ে এই জাতিকে সম্মানিত ও গৌরবান্বিত করেছিলেন। সাড়ে সাত কোটি বাঙালির একক নাম তখন শেখ মুজিবুর রহমান। ১৯৭৪ সালের ২৫ সেপ্টেম্বরের ২৫ বছর পর বঙ্গবন্ধুকন্যা জননেত্রী ও বাংলাদেশের প্রধানমন্ত্রী শেখ হাসিনা জাতিসংঘে বাংলায় ভাষণ দিয়েছিলেন। আর তাঁরই প্রচেষ্টায় বাংলা ভাষার মর্যাদা রক্ষায় একুশে ফেব্রæয়ারি আন্তর্জাতিক মাতৃভাষা দিবসে পরিণত করেছে জাতিসংঘ। জাতির ইতিহাসে আরেক স্মরণীয় ঘটনা এই উদ্যোগ। জাতিসংঘে বঙ্গবন্ধুর ভাষণ বাঙালি জাতির ইতিহাসে এক বিশাল অর্জন ও মাহাত্ম্য তুলে ধরেছে। চলতি বছর মাননীয় প্রধানমন্ত্রী জাতিসংঘের বাগানে বঙ্গবন্ধুর বেঞ্চ স্থাপন এবং বৃক্ষরোপণ করেছেন।\nজাতিসংঘে বঙ্গবন্ধুর বাংলায় ভাষণের দিনটি যুক্তরাষ্ট্রের নিউইয়র্ক রাজ্যে প্রতিবছর ২৫ সেপ্টেম্বর পালিত হয়। ‘বাংলাদেশি অভিবাসী দিবস’ বা ‘বাংলাদেশ ইমিগ্র্যান্ড ডে’ হিসেবে পালনের লক্ষ্যে বিল পাস করেছিল স্টেট সিনেট। প্রবাসী বাংলাদেশিদের উত্থাপিত এক প্রস্তাবের পরিপ্রেক্ষিতে স্টেট সিনেট সর্বসম্মতিক্রমে এই বিল পাস করে। তিন বছর ধরে এই দিবসটি পালিত হয়ে আসছে।\n-লেখক : একুশে পদকপ্রাপ্ত সাংবাদিক, মহাপরিচালক, প্রেস ইনস্টিটিউট বাংলাদেশ (পিআইবি)।\nআগামী নির্বাচনেও জনগণ আওয়ামী লীগকে বিজয়ী করবে : মায়া চৌধুরী\nচাঁদপুরে ৬জনের করোনা পজেটিভ : শনাক্তের হার ৩.৩৮%


নারায়নগঞ্জ জেলা পুলিশ – নারায়ণগঞ্জ জেলা পুলিশ\n১৯৮৪ খ্রি. সাল থেকে নারায়ণগঞ্জ জেলা পুলিশ অত্যন্ত দক্ষতার সাথে তাদের দায়িত্ব পালন করে আসছে। নারায়ণগঞ্জ জেলা পুলিশ এর প্রধান কার্যালয়টি জেলা শহরের প্রাণকেন্দ্রের উত্তর চাষাড়ায় অবস্থিত। একটি ৩য় তলা উত্তরমুখী পাকা বিল্ডিং-যা পুলিশ সুপারের কার্যালয় হিসেবে ব্যবহৃত হচ্ছে। ১৯৯৯ খ্রি. সালে বর্তমান বিল্ডিংটি নির্মিত হয়। এই বিল্ডিং এর নিচতলায় জেলা বিশেষ শাখা (ডিএসবি), ২য় তলায় পুলিশ সুপারের অফিস এবং ৩য় তলায় সিআইডি এর অফিস অবস্থিত।\nনারায়নগঞ্জ জেলা পুলিশের জন্য মোট মঞ্জুরীকৃত জনবল ১৯৬৫ জন। এর মধ্যে নিরস্ত্র শাখায় ১০৯১ জন এবং সশস্ত্র শাখায় ৮৭৪ জন। এছাড়া ৭০ জন সিভিল কর্মকর্তা ও কর্মচারী রয়েছে।\nনারায়নগঞ্জ জেলা পুলিশের অধীনস্ত ৩টি সার্কেল অফিস, ৭টি থানা, গোয়েন্দা সংস্থা, বিশেষ শাখা ছাড়া, ট্রাফিক বিভাগ, ১২টি ফাড়িঁ ও ৩টি তদন্ত কেন্দ্র রয়েছে।\nপুলিশের কাজ প্রচলিত আইন কানুন ও বিধি বিধান দ্বারা নিয়ন্ত্রিত। সব অঞ্চলেই পুলিশের কাজের ধরণ ও প্রকৃতি একই রকম।\nযদিও অঞ্চল ভেদে স্থানীয় পুলিশ প্রধানের অপরাধ নিয়ন্ত্রণের কৌশলে কিছুটা পরিবর্তন হতে পারে। সুতরাং অন্যান্য জেলা তথা সমগ্র বাংলাদেশের পুলিশের মতোই নারায়ণগঞ্জ জেলা পুলিশ কাজ করে। যেমন-\no অপরাধের কারণ অনুসন্ধান ও অপরাধ/অপরাধী সনাক্তকরণ।\no অপরাধ নিবারণ ও অপরাধী গ্রেফতার।\no অপরাধীদের কোর্টে সোপর্দকরণ।\no আইনের শাসন প্রতিষ্ঠা।\no অংশীদারিত্বমূলক পুলিশিং ব্যবস্থা চালু।\no অপরাধের উৎস নির্ধারণ ও যথাসময়ে যথাযথ কর্তৃপক্ষকে অবহিতকরণ।\no জননিরাপত্তা ও সামাজিক স্থিতিশীলতা নিশ্চিত করতঃ দেশের অগ্রযাত্রায় ভূমিকা পালন।\no আইন, বিধি ও বিভিন্ন সময়ে সরকার কর্তৃক জারীকৃত আদেশ, নির্দেশ পালন।\nপোস্টাল ঠিকানাঃ পুলিশ সুপার, নারায়নগঞ্জ, পোস্ট কোডঃ ১৪০০।\nফোনঃ ৭৬৪৮২৭৭ (কন্ট্রোল রুম), ৭৬৪৮৪৪৯ (পুলিশ সুপার)\nসিটিজেন চার্টার →


আপডেট: ১৯১১ ঘণ্টা, সেপ্টেম্বর ২৮, ২০২১\nঢাকা: অন্য দলের নেতাদের সঙ্গে প্রধানমন্ত্রী শেখ হাসিনাকে তুলনা করা রীতিমতো পাপ বলে মন্তব্য করেছেন শিক্ষামন্ত্রী দীপু মনি।\nমঙ্গলবার (২৮ সেপ্টেম্বর) বিকেলে রাজধানীর ফার্মগেট কেআইবি ইনস্টিটিউটে প্রধানমন্ত্রী শেখ হাসিনার ৭৫ তম জন্মদিন উপলক্ষে আয়োজিত আলোচনা সভায় তিনি এ কথা বলেন।\nবাংলাদেশ কৃষকলীগ এ সভা আয়োজন করে।\nশিক্ষামন্ত্রী বলেন, ওইযে আর একজন কে জানি ছিল না? তার সম্পর্কে অনেক রকম কথা হয়। ওই কথা বললেও সময় নষ্ট। এদের সঙ্গে আমাদের নেত্রীকে তুলনা করা রীতিমতো পাপ। এসব সমাজের উচ্ছিষ্ট। এরা আমাদের সন্তানদের হাতে বিশ্ববিদ্যালয়ে অস্ত্র তুলে দিয়েছিল। শেখ হাসিনা কি কাউকে অস্ত্র তুলে দিয়েছেন? তিনি (শেখ হাসিনা) তুলে দিয়েছেন খাতা-কলম। তফাৎ কিন্তু এখানেই।\nশিক্ষামন্ত্রী বলেন, বঙ্গবন্ধু কন্যা ছেলেবেলা থেকে ছাত্র রাজনীতির সঙ্গে জড়িত ছিল। মিছিল-মিটিং যা কিছু হত সব কিছুতে তিনি থাকতেন। নিজের কলেজের নির্বাচিত নেতা ছিলেন শেখ হাসিনা। তিনি রাজনীতিতে দলীয় নেতৃত্বের আসতে চাননি কখনো। ১৯৭৫ সালের ইতিহাস তাকে আসতে বাধ্য করেছিল। শেখ হাসিনা রাজনীতিতে এসে তিনি নিজেই ইতিহাস গড়েছিলেন। তাকে নিয়ে আজ নতুন বাংলাদেশের ইতিহাস তৈরি হয়েছে।\nতিনি বলেন, আমি বিশ্বাস করি, আমরা যারা তার পাশে থেকে কাজ করার সুযোগ পাচ্ছি। কয়েকশো বছর পরে আমাদের উত্তরসূরিরা গর্ব করে বলবে, 'আমার পূর্বপুরুষের শেখ হাসিনার সঙ্গে কাজ করার সুযোগ পেয়েছিল। ' কারণ তিনি যে কাজ করে যাচ্ছেন তা ১০,২০,৩০ বা ৫০ বছরের জন্য নয়। এ দেশকে তিনি শত শত বছরের জন্য তৈরি করে দিয়ে যাচ্ছেন।\nকরোনা কাল মোকাবেলার কথা উল্লেখ করে দীপু মনি বলেন, প্রধানমন্ত্রী শেখ হাসিনার সবক্ষেত্রে দেশের মানুষকে এগিয়ে নিয়ে যাচ্ছেন। অবাধ তথ্য প্রবাহের কারণে মানুষ সবকিছু জানতে পারছে। আজ সব রকমের প্রস্তুতি নিতে পারেন। দুর্যোগ হলেও আগে থেকে প্রস্তুতি নিতে পারেন তিনি। আগের সময়ের মতো, বিশাল কিছু হয়ে গেলও কেউ কিছু জানতো না। তারপরে তারা বলতেন, 'যত মানুষ মারা যাওয়ার কথা ছিল, ততো মানুষ মরে নাই। ' এমন তো শেখ হাসিনা নয়। সব সংকটের সময় তিনি রাত জেগে সামাল দিয়েছেন। এ অতিমাড়িকে (করোনাকালকে) মোকাবেলা করেছেন। করোনায় আক্রান্ত ও মৃত্যুর হার কমিয়ে রাখতে ব্যবস্থা গ্রহণ করেছেন। সারাবিশ্ব আজ করোনা পরিস্থিতি মোকাবেলার স্বীকৃতি শেখ হাসিনাকে দিচ্ছে।\nআলোচনা সভায় বাংলাদেশ কৃষক লীগের সভাপতি কৃষিবিদ সমীর চন্দের সভাপতিত্বে উপস্থিত ছিলেন, বাংলাদেশ আওয়ামী লীগের মুক্তিযোদ্ধা বিষয়ক সম্পাদক অ্যাড. মৃণাল কান্তি দাস, বাংলাদেশ আওয়ামী লীগের কৃষি ও সমবায় বিষয়ক সম্পাদক ফরিদুন্নাহার লাইলী প্রমুখ।\nবাংলাদেশ সময়: ১৯.৫৯ ঘণ্টা, সেপ্টেম্বর ২৮, ২০২১


নারীদের নিয়ে কটুক্তি; হার্দিক-রাহুলের নজিরবিহীন শাস্তি!:-760808 | কালের কণ্ঠ | kalerkantho\nনারীদের নিয়ে কটুক্তি; হার্দিক-রাহুলের নজিরবিহীন শাস্তি!\n২০ এপ্রিল, ২০১৯ ১৬:৩৬ | পড়া যাবে ২ মিনিটে\n'কফি উইথ করণ' টিভি শো তে নারীদের নিয়ে বেফাঁস মন্তব্য করেছিলেন দুজনে। তার পর থেকেই ব্যাপক সমালোচনার মুখে পড়তে হয়েছিল ভারতের দুই তারকা ক্রিকেটার হার্দিক পাণ্ডিয়া এবং লোকেশ রাহুলকে। ভারতীয় ক্রিকেট বোর্ডের পক্ষ থেকে দুজনের বিরুদ্ধে ওঠা অভিযোগ খতিয়ে দেখতে ন্যায়পাল নিয়োগ করা হয়েছিল। বিসিসিআইয়ের নিয়োজিত সেই ন্যায়পাল সাবেক বিচারপতি ডি কে জৈন এবার দুজনের শাস্তি ঘোষণা করেছেন। শাস্তি আর্থিক জরিমানা হলেও এর শর্ত বলতে গেলে নজিরববিহীন।\nকরণ জোহরের সেই শোতে বেফাঁস মন্তব্যের পর প্রকাশ্যে ক্ষমা চেয়েছিলেন পাণ্ডিয়া। যদিও তার পরও প্রবল সমালোচনা হজম করতে হয়েছিল তাকে। বিভিন্ন স্থানে থেকে পাণ্ডিয়া এবং রাহুলকে সমালোচনায় বিদ্ধ করেছিলেন ক্রিকেট সমর্থকরা। এরপর ক্রিকেট থেকে তাদের সাময়িক নির্বাসনে পাঠানো হয়। ফিরিয়ে আনা হয় অস্ট্রেলিয়া সফর থেকে। তারপর নির্বাসন স্থগিত করে আবারও আন্তর্জাতিক ক্রিকেটে ফেরানো হয় তাদের। দুজনে ভারতের বিশ্বকাপ দলেও আছেন। তবে এতদিন তাদের বিরুদ্ধে তদন্ত চলছিল।\nরায় ঘোষণা করে ন্যায়পাল ডি কে জৈন বলেন, 'পাণ্ডিয়া এবং রাহুলকে আর কোনো শাস্তি দেওয়া হবে না। নারীদের প্রতি আপত্তিজনক মন্তব্য করায় এবারের মতো তাদের আর্থিক জরিমানা ধার্য করে ছাড় দেওয়া হচ্ছে।' তিনি আরও উল্লেখ করেন, 'ইতিমধ্যে নিঃশর্ত ক্ষমা চেয়েছেন পাণ্ডিয়া। তা ছাড়া নির্বাসনও হয়েছে তার। তাই এবারের মতো আর্থিক জরিমানা দিয়েই তাদেরকে সতর্ক করা হলো। ভবিষ্যতে এসব বিষয়ে কড়া নজর রাখা হবে।'\nদুজনকেই ২০ লাখ রুপি করে জরিমানা করা হয়েছে। ডি কে জৈন জানিয়েছেন, আগামী চার সপ্তাহের মধ্যে হার্দিক-রাহুলকে জরিমানার রুপি পরিশোধ করতে হবে। এক্ষেত্রে একটি নতুন পদক্ষেপ নেওয়া হয়েছে। মোট জরিমানার মধ্যে ১০ লাখ রুপি পাণ্ডিয়াদের দিতে হবে কাশ্মীরে জঙ্গিহানায় নিহত সেনাদের পরিবারের হাতে। এক্ষেত্রে ১০ জন শহীদ জওয়ানের স্ত্রীর এক লাখ রুপি করে দিতে হবে তাদের। বাকি ১০ লাখ রুপি দিতে হবে দৃষ্টিহীন ক্রিকেটারদের তহবিলে। ভারতীয় ক্রিকেটে এমন শাস্তি নজিরবিহীন।


০৫:৪৭:৪৩ বৃহস্পতিবার, ০২ এপ্রিল ২০২০\n• বিমান থেকে ইয়েমেনে করোনা সং'ক্রমিত মাস্ক ফেলছে সৌদি আরব! • প্রকাশ্যে এলো করোনার আরেক রূপ, লক্ষণ প্রকাশের আগেই ছড়িয়ে পড়ছে এই ভাইরাস! • কোয়ারেন্টিনে মোসাদ প্রধান; ইসরাইলে করোনায় ৩১ জনের মৃত্যু • 'এখন মসজিদে থাকলে করোনা থেকে আল্লাহ রক্ষা করবে' • শাকিব তুই চুপ কেন, এই সময় তোর এগিয়ে আসা উচিত : ওমর সানি • তিন মাসের বাড়ি ভাড়া মওকুফের দাবিতে অবস্থান কর্মসূচি • মানব জাতির অসুখে সুস্থ হচ্ছে পৃথিবী! • যারা আল্লার ভরসায় রয়েছেন, তারই কারোনায় আ'ক্রা'ন্ত হচ্ছেন; মুসলমানদের কটাক্ষ করে বললেন বিজেপি নেতা • করোনায় বিশ্বব্যাপী মৃ'তের সংখ্যা ছাড়াল ৪৭ হাজার, আমেরিকার অবস্থা ভ'য়াবহ • সময় বাড়ল ব্যাংকে লেনদেনর, নতুন নির্দেশনা জারি